Visit Site
Recommended byColombia
ఇప్పటి వరకూ ఫ్యామిలీ ఎంటర్ టైనర్‌ చిత్రాలను మాత్రమే తీసిన మాటల మాంత్రికుడు త్రివిక్రమ్ శ్రీనివాస్.. ‘అరవింద సమేత’ టీజర్‌తో ఆయనలో ఉన్న మరో యాంగిల్‌ని బయటకు తీశారు. పక్కా మాస్ ఎలిమెంట్స్‌తో ఎన్టీఆర్ అభిమానుల రోమాలు నిక్కబొడుచుకునేట్టుగా టీజర్‌ని వదిలాడు త్రివిక్రమ్.
3 Million views & Counting! #AravindhaSamethaTeaser https://t.co/AfjrH7Iznt … @tarak9999 #Trivikram… https://t.co/OoAUUzo6UN
&mdash; Haarika & Hassine Creations (@haarikahassine) 1534315301000
‘మచ్చల పులి ముఖంపై గాండ్రిస్తే ఎట్టుంటుందో తెలుసా? మట్టి తుఫాన్ చెవిలో మోగితే ఎట్టుంటాదో తెలుసా? అంటూ ఎన్టీఆర్‌ని ఉద్దేశించి ప్రతినాయకుడు జగపతిబాబు చెప్తున్న డైలాగ్స్ ఈ సినిమాలో ఎన్టీఆర్ పాత్ర ఎలా ఉండబోతుందో చెప్పకనే చెబుతుంది. ఇక సినిమా సినిమాకు వేరియేషన్స్ చూపిస్తూ.. పాత్రలో పరకాయ ప్రవేశం చేసే ఎన్టీవోడు వీర రాఘవ పాత్రకోసం రాయలసీమ యాసను ఒంటపట్టించుకున్నాడు. ‘కంటపడితే కనికరిస్తానేమో.. ఎంటపట్టానా నరికేస్తానబ్బా’ అంటూ ఎన్టీఆర్ చెబుతున్న డైలాగ్ మాస్ ఆడియన్స్‌ని కుర్చీలలో కూర్చోనిచ్చేటట్టుగా లేదు.
1.5 Million views & Counting! #AravindhaSamethaTeaser https://t.co/AfjrH7Iznt @tarak9999 #Trivikram… https://t.co/KLYVfNTUrQ
&mdash; Haarika & Hassine Creations (@haarikahassine) 1534308554000
ఎన్టీఆర్, త్రివిక్రమ్ ఇద్దరూ కలిసి మొదటిసారి పనిచేస్తుండటంతో ఈ చిత్రంపై భారీగా అంచనాలు ఉన్నాయి. దీనికి తోడు ఎన్టీఆర్ ‘జై లవకుశ’ లాంటి బ్లాక్ బస్టర్ హిట్ తరువాత త్రివిక్రమ్‌తో చేస్తుండటం ఒక విశేషమైతే.. ‘అజ్ఞాతవాసి’ డిజాస్టర్ తరువాత త్రివిక్రమ్ ఎలాగైనా హిట్ కొట్టాలన్న కసితో ఈ ప్రాజెక్ట్‌ను చేపట్టాడు. ఆయనలో ఉన్న కసి మొత్తం ‘అరవింద సమేత వీర రాఘవ’ టీజర్‌లో కనిపించింది. ఫస్ట్‌లుక్‌తోటే అంచనాలను రాబట్టిన ఈ మూవీ టీజర్‌తో ఆ అంచనాలను మరింత రెట్టింపు చేసింది. ఈ చిత్రాన్ని ‘అజ్ఞాతవాసి’ చిత్ర నిర్మాత ఎస్. రాధాకృష్ణ (చినబాబు) హారిక అండ్ హాసిని క్రియేషన్స్ బ్యానర్‌లో నిర్మిస్తుండగా.. తమన్ సంగీతం అందిస్తున్నారు. దసరా కానుకగా.. అక్టోబర్ 11న ఈ మూవీ ప్రేక్షకుల ముందుకు రానుంది ‘అరవింద సమేత వీర రాఘవ’.
X